Document ID: 31994R2883

Komisijas Regula (EK) Nr. 2883/94
(1994. gada 28. novembris),
ar ko nosaka prognozēto bilanci lauksaimniecības produktu piegādei Kanāriju salās, attiecībā uz kuriem Padomes Regulas (EEK) Nr. 1601/92 2., 3., 4. un 5. pantā paredzēti īpaši pasākumi
EIROPAS KOPIENU KOMISIJA,
ņemot vērā Eiropas Kopienas dibināšanas Līgumu,
ņemot vērā Padomes 1992. gada 15. jūnija Regulu (EEK) Nr. 1601/92, par īpašiem pasākumiem attiecībā uz noteiktiem lauksaimniecības produktiem Kanāriju salās [1], kurā jaunākie grozījumi izdarīti ar Komisijas Regulu (EK) Nr. 1974/94 [2], un jo īpaši tās 2. pantu, 3. panta 4. punktu, 4. panta 4. punktu un 5. panta 2. punktu,
tā kā ar Regulu (EEK) Nr. 1601/92 ieviestie pasākumi, kas paredzēti, lai attiecībā uz noteiktu lauksaimniecības produktu piegādi kompensētu Kanāriju salu ģeogrāfisko stāvokli, sastāv no atbrīvojuma no ievedmuitas (muitas nodokļiem un lauksaimniecības maksājumiem) un atbalsta piešķiršanas, lai atbalstītu Kopienas lauksaimniecības produktu piegādi; tā kā šis režīms ietver arī atbalstu tīršķirnes vaislinieku piegādei, lai salās attīstītu ražošanas potenciālu;
tā kā saskaņā ar Regulas (EEK) Nr. 1601/92 2. pantu šis režīms ietver prasības iepriekšminētās regulas pielikumā uzskaitītajiem tiešai lietošanai pārtikā paredzētajiem produktiem un salās veiktai pārstrādei un iesaiņošanai; tā kā katru gadu šīs prasības novērtē saistībā ar prognozētās piegādes bilanci, kuru gada laikā var mainīt, ņemot vērā prasību izmaiņas salās; tā kā pārstrādes un iesaiņošanas rūpniecības prasību novērtējums attiecībā uz produktiem, kas paredzēti vietējam tirgum vai tradicionālai izplatīšanai pārējā Kopienā, var radīt vajadzību pēc atsevišķas prognozētās piegādes bilances izveides;
tā kā saprotamības un caurskatāmības nolūkos, kā arī novērtēšanas metodes standartizēšanai, prognozētā piegādes bilance lauksaimniecības produktiem atšķirīgos tirgus sektoros būtu jāiekļauj vienotā dokumentā; turklāt, ņemot vērā pārstrādes un iesaiņošanas rūpniecības īpatnējās vajadzības, šai nolūkā vajadzības gadījumā būtu jāizveido atsevišķa prognozētā piegādes bilance;
tā kā, lai atvieglotu piegādes bilances administrēšanu, piegādes bilancē noteikto daudzumu iedalīšanā būtu jāpieļauj zināms elastīguma procents starp noteiktām pozīcijām un starp daļu, kas noteikta tiešam patēriņam un pārstrādei vai iesaiņošanai;
tā kā tikmēr, kamēr iegūst novērtējuma rezultātus par speciālā piegādes režīma piemērošanu Kanāriju salām, atsevišķos gadījumos produktu vairākumam kopš 1994. gada 1. jūlija uz ierobežotu laiku ir noteiktas prognozētās piegādes bilances;
tā kā līdztekus Komisijas 1994. gada 16. novembra Regulai (EK) 2790/94, kas stājās spēkā 1994. gada 1. decembrī un kura nosaka kopējus sīki izstrādātus noteikumus īpaša režīma piemērošanai attiecībā uz noteiktu lauksaimniecības produktu piegādi Kanāriju salām [3], ar ko pārskata Komisijas Regulu (EEK) Nr. 1695/92 [4], kurā jaunākie grozījumi izdarīti ar Regulu (EEK) Nr. 2596/93 [5], saprotamības nolūkos attiecīgajiem produktiem būtu jāizveido prognozētā piegādes bilance, aptverot pilnu 12 mēnešu periodu no 1994. gada 1. jūlija līdz 1995. gada 30. jūnijam, vajadzības gadījumā iekļaujot arī līdz šim pieņemtās daļējās prognozētās piegādes bilances; tā kā no 1994. gada 1. decembra būtu jāatceļ iespēja atbrīvot no ievedmuitas vai piešķirt atbalstu saskaņā ar Regulā (EEK) Nr. 1695/92 paredzētajiem noteikumiem;
tā kā tā būtu jāatceļ arī cukura, vīna un apiņu nozarēs, kurām pašreizējās prognozētās piegādes bilances pilnam 12 mēnešu periodam attiecīgi nosaka Regulas (EK) Nr. 1443/94 [6], (EK) Nr. 1742/94 [7] un (EK) Nr. 1818/94 [8]; tā kā tās nav jāiekļauj šajā regulā attiecībā uz laiku no 1994. gada 1. jūlija līdz 1995. gada 30. jūnijam;
tā kā nolūkā pastiprināt kompetento iestāžu pilnvaras, lai nodrošinātu normālu piegādes režīma darbību, būtu jānosaka maksimālais daudzums, ko var pieprasīt ar sertifikātu, lai novērstu nopietnus traucējumu draudus Kanāriju salu tirgū vai kavētu spekulāciju attīstību, kas traucē vienmērīgai piegādes režīma norisei; tā kā tādēļ ir jāgroza Regula (EK) Nr. 2790/94;
tā kā šīs regulas noteikumiem būtu jāstājas spēkā no tās publicēšanas brīža tajā pašā dienā, kad stājas spēkā Regula (EK) Nr. 2790/94;
tā kā šajā regulā paredzētie pasākumi saskan ar attiecīgo Pārvaldības komiteju atzinumu,
IR PIEŅĒMUSI ŠO REGULU.
1. pants
Padomes Regulas (EEK) Nr. 1601/92 2., 3., 4. un 5. pantā prognozētās piegādes bilances daudzumi, attiecībā uz kuriem attiecīgi piešķir atvieglojumus, atbrīvojot no ievedmuitas trešo valstu produktus vai maksā Kopienas atbalstu par Kopienas tirgus produktiem, norādīti pielikumos. Ja prognozētajā piegādes bilancē ir noteikti kāda tiešam patēriņam un attiecīgi pārstrādei un/vai iesaiņošanai paredzēta produkta atsevišķi daudzumi, šādiem mērķiem ir atļauta sadalījuma koriģēšana 20 % robežās no noteiktā produkta kopējā daudzuma.
2. pants
Regulā (EK) Nr. 2790/94 iekļauj šādu 8.a pantu:
"8.a pants
Ciktāl tas ir noteikti vajadzīgs, lai novērstu traucējumus vai spekulācijas, kas traucē vienmērīgai piegādes režīma norisei Kanāriju salu tirgū, kompetentās iestādes nosaka maksimālo daudzumu, ko var pieprasīt ar vienu sertifikātu.
Kompetentās iestādes tūlīt paziņo Komisijai par gadījumiem, kuros piemēro šo pantu."
3. pants
Šī regula stājas spēkā 1994. gada 1. decembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 28. novembrī

Labels: 17
5
3
6
18